Eins og við sögðum frá hér á sínum tíma þá vildi Warner Bros fá spænska leikarann Javier Bardem í hlutverkið , en hann hafnaði tilboðinu . Jackman er ekki þekktur fyrir að leika hlutverk illmenna í bíómyndum , en hefur þó tekist á við drungaleg hlutverk , ef svo má að orði komast . Hann fékk mikið lof fyrir leik sinn í spennutryllinum Prisoners , en þó hann hafi ekki leikið þorpara í þeirri mynd þá var hlutverkið dekkra en mörg önnur sem hann hefur tekið að sér . Pan fjallar um munaðarlausan dreng sem fer í svokallað Hvergiland þar sem hann verður hetja og leiðir uppreisn gegn illum sjóræningjum . Hugmyndin er að Svartskeggur sjóræningi verði aðal illmennið í myndinni , en kafteinn Krókur , sem gjarnan er aðal þorparinn , yrði með Peter Pan í liði þar til hann svíkur lit og gengur til liðs við óvininn . Ekki er enn búið að ráða í hlutverk Péturs Pan .